title: Директива за изпълнение (ЕС) 2021/971 на Комисията от 16 юни 2021 година за изменение на приложение I към Директива 66/401/ЕИО на Съвета относно търговията със семена от фуражни култури, на приложение I към Директива 66/402/ЕИО на Съвета относно търговията със семена от зърнени култури, на приложение I към Директива 2002/54/ЕО на Съвета относно търговията със семена от цвекло, на приложение I към Директива 2002/55/ЕО на Съвета относно търговията със семена от зеленчукови култури и на приложение I към Директива 2002/57/ЕО на Съвета относно търговията със семена от маслодайни и влакнодайни култури по отношение на използването на биохимични и молекулярни техники

text:
                  17.6.2021

                  BG

                  Официален вестник на Европейския съюз

                  L 214/62

         ДИРЕКТИВА ЗА ИЗПЪЛНЕНИЕ (ЕС) 2021/971 НА КОМИСИЯТА
         от 16 юни 2021 година
         за изменение на приложение I към Директива 66/401/ЕИО на Съвета относно търговията със семена от фуражни култури, на приложение I към Директива 66/402/ЕИО на Съвета относно търговията със семена от зърнени култури, на приложение I към Директива 2002/54/ЕО на Съвета относно търговията със семена от цвекло, на приложение I към Директива 2002/55/ЕО на Съвета относно търговията със семена от зеленчукови култури и на приложение I към Директива 2002/57/ЕО на Съвета относно търговията със семена от маслодайни и влакнодайни култури по отношение на използването на биохимични и молекулярни техники
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 66/401/ЕИО на Съвета от 14 юни 1966 г. относно търговията със семена от фуражни култури (1), и по-специално член 21а от нея,
         като взе предвид Директива 66/402/ЕИО на Съвета от 14 юни 1966 г. относно търговията със семена от зърнени култури (2), и по-специално член 21б от нея,
         като взе предвид Директива 2002/54/ЕО на Съвета от 13 юни 2002 г. относно търговията със семена от цвекло (3), и по-специално член 27 от нея,
         като взе предвид Директива 2002/55/ЕО на Съвета от 13 юни 2002 г. относно търговията със семена от зеленчукови култури (4), и по-специално член 45 от нея,
         като взе предвид Директива 2002/57/ЕО на Съвета от 13 юни 2002 г. относно търговията със семена от маслодайни и влакнодайни култури (5) и по-специално член 24 от нея,
         като има предвид, че:

                     (1)

                     В съответствие с директиви 66/401/ЕИО, 66/402/ЕИО, 2002/54/ЕО, 2002/55/ЕО и 2002/57/ЕО семена от съответните видове могат да се търгуват в Съюза само след като са проверени и сертифицирани официално или под официален надзор в съответствие с правилата за сертифициране по отношение на размножението на предбазови, базови или сертифицирани семена.

                     (2)

                     В съответствие с директиви 66/401/ЕИО, 66/402/ЕИО, 2002/54/ЕО, 2002/55/ЕО и 2002/57/ЕО проверката за сертифициране се основава на визуална фенотипна проверка на културата на полето от сертифициращия орган на всяка държава членка или под негов надзор и при официален последващ контрол. В горепосочените директиви обаче не се споменава изрично използването на каквато и да било друга техника за проверка на сортовата идентичност на място или при последващ контрол за целите на сертифицирането — обстоятелство, което може да доведе до липса на яснота по отношение на неговото осъществяване.

                     (3)

                     Биохимичните и молекулярните техники дават възможност да се посочи информация за генетичната структура на живите организми. Използването на биохимични и молекулярни техники позволява на сертифициращите органи да определят сорта на растението въз основа на лабораторен анализ вместо чрез визуална фенотипна проверка на растенията на място.

                     (4)

                     Биохимичните и молекулярните техники се развиват бързо в областите на селекция на растенията и на изпитването на семена и използването им в сектора на семената придобива все по-голямо значение. В схемите за семена на Организацията за икономическо сътрудничество и развитие (ОИСР) (6) са установени процедури, мерки и техники, които позволяват използването на биохимични и молекулярни техники като допълнителен инструмент за фенотипната проверка по време на полските инспекции и проверките на контролни парцели, когато има съмнения относно сортовата идентичност на семената.

                     (5)

                     Като се има предвид, че използването на биохимични и молекулярни техники улеснява по-нататъшния анализ на семената и растенията, е целесъобразно да се изменят директиви 66/401/ЕИО, 66/402/ЕИО, 2002/54/ЕО, 2002/55/ЕО и 2002/57/ЕО, за да може да бъде изрично разрешено използването на биохимични и молекулярни техники като допълнителен метод за проверка на идентичността на съответния сорт, в случай че след полските инспекции и официалния последващ контрол е останало известно съмнение. Това е необходимо, за да може правото на Съюза да бъде адаптирано към развитието на научните и техническите познания и за да се приведе законодателството на Съюза в съответствие с приложимите международни стандарти, включени в схемите за семена на ОИСР.

                     (6)

                     За да се гарантира последователното и систематичното им прилагане в съответствие с най-актуалните научни и технически данни, директиви 66/401/ЕИО, 66/402/ЕИО, 2002/54/ЕО, 2002/55/ЕО и 2002/57/ЕО следва да се отнасят само за биохимичните и молекулярните техники, признати от Международния съюз за закрила на новите сортове растения (UPOV), ОИСР и Международната асоциация за изпитване на семена (ISTA), тъй като тези организации определят съответните официално признати международни стандарти за биохимични и молекулярни техники в това отношение.

                     (7)

                     Съответните приложения към директиви 66/401/ЕИО, 66/402/ЕИО, 2002/54/ЕО, 2002/55/ЕО и 2002/57/ЕО следва да бъдат съответно изменени, за да се внесе яснота, че в случай на съмнение относно сортовата идентичност на семената може да се използват и биохимични и молекулярни техники.

                     (8)

                     Мерките, предвидени в настоящата директива, са в съответствие със становището на Постоянния комитет по растенията, животните, храните и фуражите,

               ПРИЕ НАСТОЯЩАТА ДИРЕКТИВА:

            Член 1
            Изменения на директиви 66/401/ЕИО, 66/402/ЕИО, 2002/54/ЕО, 2002/55/ЕО и 2002/57/ЕО
            Директиви 66/401/ЕИО, 66/402/ЕИО, 2002/54/ЕО, 2002/55/ЕО и 2002/57/ЕО се изменят, както следва:

                        1)

                        приложение I към Директива 66/401/ЕИО се изменя в съответствие с част А от приложението към настоящата директива;

                        2)

                        приложение I към Директива 66/402/ЕИО се изменя в съответствие с част Б от приложението към настоящата директива;

                        3)

                        приложение I към Директива 2002/54/ЕО се изменя в съответствие с част В от приложението към настоящата директива;

                        4)

                        приложение I към Директива 2002/55/ЕО се изменя в съответствие с част Г от приложението към настоящата директива;

                        5)

                        приложение I към Директива 2002/57/ЕО се изменя в съответствие с част Д от приложението към настоящата директива.

            Член 2
            Транспониране

               1.   Държавите членки приемат и публикуват най-късно до 31 август 2022 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
               Те прилагат тези разпоредби от 1 септември 2022 г.
               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.

               2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

            Член 3
            Влизане в сила
            Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

            Член 4
            Адресати
            Адресати на настоящата директива са държавите членки.

            Съставено в Брюксел на 16 юни 2021 година.

                  За Комисията

                  Председател

               Ursula VON DER LEYEN

            (1)  ОВ 125, 11.7.1966 г., стр. 2298.

            (2)  ОВ 125, 11.7.1966 г., стр. 2309.

            (3)  ОВ L 193, 20.7.2002 г., стр. 12.

            (4)  ОВ L 193, 20.7.2002 г., стр. 33.

            (5)  ОВ L 193, 20.7.2002 г., стр. 74.

            (6)  OECD Seed Schemes (Схеми за семена на ОИСР); Rules and Regulation (Правила и регулиране) от 2021 г., Common Rules and Regulation (Общи правила и регулиране) 7.4.5, стр. 3, https://www.oecd.org/agriculture/seeds/documents/oecd-seed-schemes-rules-and-regulations.pdf, и OECD Seed Schemes (Схеми за семена на ОИСР); Guidelines for control plot tests and field inspection for seed crops (Насоки за проверки на контролни парцели и полски инспекции), юли 2019 г., част III, стр. 31, https://www.oecd.org/agriculture/seeds/documents/guidelines-control-plot-and-field-inspection.pdf.

            ПРИЛОЖЕНИЕ
            Изменения на директиви 66/401/ЕИО, 66/402/ЕИО, 2002/54/ЕО, 2002/55/ЕО и 2002/57/ЕО, посочени в член 1
            Част А

               Изменение на приложение I към Директива 66/401/ЕИО

            В приложение I към Директива 66/401/ЕИО се добавя следната точка 7:

                        „7.

                        Когато след изпълнението на точки 4 и 6 все още съществуват съмнения относно сортовата идентичност на семената, за проверката на тази идентичност сертифициращият орган може да използва международно призната и възпроизводима биохимична или молекулярна техника в съответствие с приложимите международни стандарти.“

                  Част Б

               Изменение на приложение I към Директива 66/402/ЕИО

            В приложение I към Директива 66/402/ЕИО се добавя следната точка 8:

                        „8.

                        Когато след изпълнението на точки 3 и 7 все още съществуват съмнения относно сортовата идентичност на семената, за проверката на тази идентичност сертифициращият орган може да използва международно призната и възпроизводима биохимична или молекулярна техника в съответствие с приложимите международни стандарти.“

                  Част В

               Изменение на приложение I към Директива 2002/54/ЕО

            В част А. „Култура“ от приложение I към Директива 2002/54/ЕО между точки 5 и 6 се вмъква следната точка 5а:

                        „5а.

                        Когато след изпълнението на точки 2—5 все още съществуват съмнения относно сортовата идентичност на семената, за проверката на тази идентичност сертифициращият орган може да използва международно призната и възпроизводима биохимична или молекулярна техника в съответствие с приложимите международни стандарти.“

                  Част Г

               Изменение на приложение I към Директива 2002/55/ЕО

            В приложение I към Директива 2002/55/ЕО между точки 3 и 4 се вмъква следната точка 3а:

                        „3а.

                        Когато след изпълнението на точки 1, 2 и 3 все още съществуват съмнения относно сортовата идентичност на семената, за проверката на тази идентичност сертифициращият орган може да използва международно призната и възпроизводима биохимична или молекулярна техника в съответствие с приложимите международни стандарти.“

                  Част Д

               Изменение на приложение I към Директива 2002/57/ЕО

            В приложение I към Директива 2002/57/ЕО между точки 3 и 4 се вмъква следната точка 3а:

                        „3а.

                        Когато след изпълнението на точки 1 и 3 все още съществуват съмнения относно сортовата идентичност на семената, за проверката на тази идентичност сертифициращият орган може да използва международно призната и възпроизводима биохимична или молекулярна техника в съответствие с приложимите международни стандарти.“


title: Директива (ЕС) 2022/211 на Европейския парламент и на Съвета oт 16 февруари 2022 година за изменение на Рамково решение 2002/465/ПВР на Съвета с цел привеждането му в съответствие с правилата на Съюза относно защитата на личните данни

text:
                  18.2.2022

                  BG

                  Официален вестник на Европейския съюз

                  L 37/1

         ДИРЕКТИВА (ЕС) 2022/211 НА ЕВРОПЕЙСКИЯ ПАРЛАМЕНТ И НА СЪВЕТА
         oт 16 февруари 2022 година
         за изменение на Рамково решение 2002/465/ПВР на Съвета с цел привеждането му в съответствие с правилата на Съюза относно защитата на личните данни
         ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
         като взеха предвид Договора за функционирането на Европейския съюз, и по-специално член 16, параграф 2 от него,
         като взеха предвид предложението на Европейската комисия,
         след предаване на проекта на законодателния акт на националните парламенти,
         в съответствие с обикновената законодателна процедура (1),
         като имат предвид, че:

                     (1)

                     Съгласно член 62, параграф 6 от Директива (ЕС) 2016/680 на Европейския парламент и на Съвета (2) Комисията трябва да извърши преглед на приетите от Съюза правни актове, различни от посочената директива, които регламентират обработването на лични данни от компетентните органи за целите, посочени в член 1, параграф 1 от посочената директива. Целта на този преглед е да се прецени необходимостта от привеждането на тези правни актове в съответствие с посочената директива и, ако е целесъобразно, да се изготвят необходимите предложения за изменението им, за да се осигури съгласуван подход към защитата на личните данни в рамките на обхвата на посочената директива. Този преглед доведе до определянето на Рамково решение 2002/465/ПВР (3) на Съвета като един от правните актове, които трябва да бъдат изменени.

                     (2)

                     Обработването на лични данни съгласно Рамково решение 2002/465/ПВР включва обработването, обмена и последващото използване на съответната информация за целите, посочени в член 82 от Договора за функционирането на Европейския съюз (ДФЕС). В интерес на последователността и ефективната защита на личните данни, обработването на лични данни съгласно Рамково решение 2002/465/ПВР, следва да е в съответствие с Директива (ЕС) 2016/680. Следва да бъде възможно личните данни, съдържащи се в информация, законно получена от съвместен екип за разследване, да бъдат обработвани за цели, различни от тези, за които екипът е бил създаден, като например последващи наказателни или свързани административни или граждански процедури или парламентарен контрол, само в съответствие с условията, определени в Директива (ЕС) 2016/680. Това обработване на лични данни следва да се извършва само в съответствие с условията, установени в Директива (ЕС) 2016/680, включително в съответствие с правото на Съюза или правото на държава членка и следва да бъде необходимо и пропорционално на целта му.

                     (3)

                     В съответствие с член 6а от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз (ДЕС) и към ДФЕС, Ирландия е обвързана от Рамково решение 2002/465/ПВР и следователно участва в приемането и прилагането на настоящата директива.

                     (4)

                     В съответствие с членове 1, 2 и 2а от Протокол № 22 относно позицията на Дания, приложен към ДЕС и към ДФЕС, Дания не участва в приемането на настоящата директива и не е обвързана от нея, нито от нейното прилагане.

                     (5)

                     Европейския надзорен орган по защита на данните беше консултиран в съответствие с член 42, параграф 1 от Регламент (ЕС) 2018/1725 на Европейския парламент и на Съвета (4) и прие становище на 10 март 2021 г.

                     (6)

                     Поради това Рамково решение 2002/465/ПВР следва да бъде съответно изменено.

               ПРИЕХА НАСТОЯЩАТА ДИРЕКТИВА:

            Член 1
            Изменение на Рамково решение 2002/465/ПВР
            В член 1, параграф 10 от Рамково решение 2002/465/ПВР се добавя следната алинея:

               „Доколкото информацията, използвана за целите, посочени в първа алинея, букви б), в) и г), включва лични данни, тя се обработва само в съответствие с Директива (ЕС) 2016/680 на Европейския парламент и на Съвета (*), и по-специално член 4, параграф 2, и член 9, параграфи 1 и 3 от нея.

            Член 2
            Транспониране

               1.   Държавите членки въвеждат в сила законовите, подзаконовите и административните разпоредби, необходими, за да се съобразят с настоящата директива, до 11 март 2023 г. Те незабавно информират Комисията за това.
               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.

               2.   Държавите-членки съобщават на Комисията текста на разпоредбите от националното законодателство, които приемат в областта, уредена с настоящата директива.

            Член 3
            Влизане в сила
            Настоящата директива влиза в сила на двадесетия ден след публикуването ѝ в Официален вестник на Европейския съюз.

            Член 4
            Адресати
            Адресати на настоящата директива са държавите членки в съответствие с Договорите.

            Съставено в Страсбург на 16 февруари 2022 година.

                  За Европейския парламент

                  Председател

               R. METSOLA

                  За Съвета

                  Председател

               C. BEAUNE

            (1)  Позиция на Европейския парламент от 14 декември 2021 г. (все още непубликувана в Официален вестник) и решение на Съвета от 25 януари 2022 г.

            (2)  Директива (ЕС) 2016/680 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни от компетентните органи за целите на предотвратяването, разследването, разкриването или наказателното преследване на престъпления или изпълнението на наказания и относно свободното движение на такива данни, и за отмяна на Рамково решение 2008/977/ПВР на Съвета (ОВ L 119, 4.5.2016 г., стр. 89).

            (3)  Рамково решение 2002/465/ПВР на Съвета от 13 юни 2002 г. относно съвместните екипи за разследване (ОВ L 162, 20.6.2002 г., стр. 1).

            (4)  Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО (ОВ L 295, 21.11.2018 г., стр. 39).


title: Директива (ЕС) 2020/2020 на Съвета от 7 декември 2020 година за изменение на Директива 2006/112/ЕО по отношение на временни мерки във връзка с данъка върху добавената стойност, приложим за ваксини срещу COVID-19 и медицински изделия за инвитро диагностика на COVID-19 в отговор на пандемията от COVID-19

text:
                  11.12.2020

                  BG

                  Официален вестник на Европейския съюз

                  L 419/1

         ДИРЕКТИВА (ЕС) 2020/2020 НА СЪВЕТА
         от 7 декември 2020 година
         за изменение на Директива 2006/112/ЕО по отношение на временни мерки във връзка с данъка върху добавената стойност, приложим за ваксини срещу COVID-19 и медицински изделия за инвитро диагностика на COVID-19 в отговор на пандемията от COVID-19
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 113 от него,
         като взе предвид предложението на Европейската комисия,
         след предаване на проекта на законодателния акт на националните парламенти,
         като взе предвид становището на Европейския парламент (1),
         като взе предвид становището на Европейския икономически и социален комитет (2),
         в съответствие със специална законодателна процедура,
         като има предвид, че:

                     (1)

                     На 30 януари 2020 г. Световната здравна организация (СЗО) обяви разпространението на COVID-19 за извънредна ситуация от международно значение, свързана с общественото здраве и на 11 март 2020 г. я характеризира като пандемия.

                     (2)

                     Съюзът обедини сили със СЗО и група глобални участници в безпрецедентни усилия за солидарност в световен мащаб за борба с пандемията. Тези усилия имат за цел да подкрепят разработването и равноправното разпределяне на медицински изделия за инвитро диагностика, лечения и ваксини, необходими за контрола и борбата с COVID-19.

                     (3)

                     Предвид тревожното нарастване на броя на заболелите от COVID-19 в държавите членки, в съобщението си от 17 юни 2020 г. Комисията предложи Стратегия на ЕС за ваксините срещу COVID-19. Целта на тази стратегия е да се ускори разработването, производството и въвеждането на ваксини срещу вируса, за да се защитят гражданите на Съюза. Въпреки че най-вероятното трайно решение на пандемията е ефективна и безопасна ваксина срещу COVID-19, тестването е абсолютно необходимо за ограничаване на пандемията.

                     (4)

                     В областта на данъка върху добавената стойност (ДДС) Комисията предприе извънредни мерки, за да подпомогне жертвите на пандемията. На 3 април 2020 г. Комисията прие Решение (ЕС) 2020/491 (3), с което на държавите членки се дава възможност временно да освободят от ДДС и вносни мита жизненоважни стоки, необходими за борба с последиците от пандемията от COVID-19, включително медицински изделия за инвитро диагностика на COVID-19. Посоченото решение обаче обхваща само вноса, но не и вътреобщностните доставки или тези на национално ниво.

                     (5)

                     Директива 2006/112/ЕО на Съвета (4) съдържа инструменти, които позволяват на държавите членки частично да намалят разходите за ваксинация и тестване за COVID-19, по-специално чрез освобождаването от ДДС без приспадане за болничната и медицинската помощ и намалената ставка на ДДС за ваксините. Тази директива обаче не дава възможност на държавите членки да прилагат намалена ставка на ДДС за доставката на медицински изделия за инвитро диагностика на COVID-19 или за услуги, тясно свързани с такива изделия. Тя също така не позволява на държавите членки да предоставят освобождаване с възможност за приспадане на платения на предходния етап ДДС по отношение на доставката на ваксини срещу COVID-19 и медицински изделия за инвитро диагностика на COVID-19 или на услуги, тясно свързани с такива ваксини и изделия.

                     (6)

                     През 2018 г. Комисията представи предложение за изменение на Директива 2006/112/ЕО по отношение на ставките на ДДС („предложението от 2018 г.“). Ако Съветът приеме това решение, то, наред с другото, ще позволи на държавите членки при определени условия да прилагат намалена данъчна ставка за доставката на медицински изделия за инвитро диагностика на COVID-19, както и за предзоставянето на услуги, тясно свързани с такива изделия. Освен това, предложението от 2018 г. ще позволи на държавите членки при определени условия да въведат освобождаване с възможност за приспадане на платения на предходния етап ДДС за доставката на ваксини срещу COVID-19 и медицински изделия за инвитро диагностика на COVID-19, както и за предоставянето на услуги, тясно свързани с такива ваксини и изделия. Предложението от 2018 г. ще позволи на държавите членки да прилагат тези ставки, ако такава доставка или предоставяне е от полза единствено за крайния потребител и е насочена към постигането на цел от общ интерес.

                     (7)

                     Тъй като предложението от 2018 г. обаче все още е в процедура по приемане от Съвета, необходимо е да се предприемат незабавни действия за адаптиране на Директива 2006/112/ЕО към извънредните обстоятелства, дължащи се на пандемията от COVID-19. Целта на тези действия е да се гарантира, че доставката на ваксини срещу COVID-19 и медицински изделия за инвитро диагностика на COVID-19, както и предоставянето на услуги, тясно свързани с такива ваксини и изделия, стават възможно най-бързо по-достъпни в ценово отношение в Съюза.

                     (8)

                     За тази цел на държавите членки следва да се разреши да прилагат намалени ставки на ДДС за доставката на медицински изделия за инвитро диагностика на COVID-19 и за услуги, тясно свързани с такива изделия, или да предоставят освобождаване с възможност за приспадане на платения на предходния етап ДДС по отношение на доставката на ваксини срещу COVID-19 и медицински изделия за инвитро диагностика на COVID-19, одобрени като такива от Комисията или от самите тях, както и на услуги, тясно свързани с такива ваксини и изделия.

                     (9)

                     Възможността за прилагане на намалена ставка на ДДС за доставката на медицински изделия за инвитро диагностика на COVID-19 и за услуги, тясно свързани с такива изделия или за предоставяне на освобождаване с възможност за приспадане на платения на предходния етап ДДС по отношение на доставката на ваксини срещу COVID-19 и медицински изделия за инвитро диагностика на COVID-19 и за услугите, тясно свързани с такива ваксини и изделия, следва да бъде ограничена във времето. Тази възможност следва да бъде разрешена само за периода на извънредните обстоятелства, дължащи се на пандемията от COVID-19. Поради несигурността относно продължителността на тези извънредни обстоятелства възможността за прилагане на намалена ставка на ДДС или на освобождаване с възможност за приспадане на платения на предходния етап ДДС за такива доставки следва да остане в сила до 31 декември 2022 г. Преди изтичането на този период възможността за прилагане на намаление или на освобождаване следва да бъде преразгледана с оглед на ситуацията във връзка с пандемията и ако е необходимо, следва да е възможно срокът за прилагането на мярката да бъде удължен. Ако предложението от 2018 г. бъде прието и започне да се прилага преди изтичането на този период, посочените временни мерки, целящи да се адаптира Директива 2006/112/ЕО към пандемията от COVID 19, няма повече да изпълняват предназначението си.

                     (10)

                     Тъй като целта на настоящата директива да се осигури възможно най-бързо достъп до доставката на ваксини срещу COVID-19 и медицински изделия за инвитро диагностика на COVID-19, както и до услуги, тясно свързани с такива ваксини и изделия, на по-достъпна цена в Съюза не може да бъде постигната в достатъчна степен от държавите членки, а поради обхвата и последиците на действието може да бъде по-добре постигната на равнището на Съюза, Съюзът може да приема мерки в съответствие с принципа на субсидиарност, уреден в член 5 от Договора за Европейския съюз. В съответствие с принципа на пропорционалност, уреден в същия член, настоящата директива не надхвърля необходимото за постигане на тази цел.

                     (11)

                     Поради това Директива 2006/112/ЕО следва да бъде съответно изменена.

                     (12)

                     Поради пандемията от COVID-19 и необходимостта от незабавни действия в отговор на настъпилата здравна криза е уместно да се предвиди изключение от срока от осем седмици, посочен в член 4 от Протокол № 1 относно ролята на националните парламенти в Европейския съюз, приложен към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия.

                     (13)

                     Предвид неотложния характер на ситуацията, породена от пандемията от COVID-19, настоящата директива следва да влезе в сила в деня след публикуването ѝ в Официален вестник на Европейския съюз,

               ПРИЕ НАСТОЯЩАТА ДИРЕКТИВА:

            Член 1
            В Директива 2006/112/ЕО се вмъква следният член:

                  „Член 129а

                     1.   Държавите членки могат предприемат една от следните мерки:

                                 а)

                                 да прилагат намалена данъчна ставка за доставката на медицински изделия за инвитро диагностика на COVID-19 и услуги, тясно свързани с тези изделия;

                                 б)

                                 да предоставят освобождаване с възможност за приспадане на платения на предходния етап ДДС по отношение на доставката на медицински изделия за инвитро диагностика на COVID-19 и услуги, тясно свързани с тези изделия.

                           Само медицинските изделия за инвитро диагностика на COVID-19, които са в съответствие с приложимите изисквания, посочени в Директива 98/79/ЕО на Европейския парламент и на Съвета (*) или в Регламент (ЕС) 2017/746 на Европейския парламент и на Съвета (**), и другото приложимо законодателство на Съюза, отговарят на условията за прилагане на мерките, предвидени в първа алинея.

                     2.   Държавите членки могат да предоставят освобождаване с възможност за приспадане на платения на предходния етап ДДС по отношение на доставката на ваксини срещу COVID-19 и услуги, тясно свързани с тези ваксини.
                     Само ваксините срещу COVID-19, одобрени от Комисията или от държавите членки, отговарят на условията за освобождаване, предвидени в първа алинея.

                     3.   Настоящият член се прилага до 31 декември 2022 г.

            Член 2

               1.   Когато държавите членки решат да прилагат намалената ставка или да предоставят освобождаването, посочени в член 1, в законовите, подзаконовите и административните разпоредби, които са приети и обнародвани от тях и които са необходими, за да се съобразят с настоящата директива, се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.

               2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива, в срок от два месеца от тяхното приемане.

            Член 3
            Настоящата директива влиза в сила в деня след публикуването ѝ в Официален вестник на Европейския съюз.

            Член 4
            Адресати на настоящата директива са държавите членки.

            Съставено в Брюксел на 7 декември 2020 година.

                  За Съвета

                  Председател

               M. ROTH

            (1)  Становище от 26 ноември 2020 г. (все още непубликувано в Официален вестник).

            (2)  Становище от 2 декември 2020 г. (все още непубликувано в Официален вестник).

            (3)  Решение (ЕС) 2020/491 на Комисията от 3 април 2020 г. за освобождаване от вносни мита и от ДДС при внос на стоки, необходими за борбата с последиците от пандемията от COVID-19 през 2020 г. (ОВ L 103 I, 3.4.2020 г., стр. 1).

            (4)  Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1).


title: Директива (ЕС) 2020/2088 на Комисията от 11 декември 2020 година за изменение на приложение II към Директива 2009/48/ЕО на Европейския парламент и на Съвета по отношение на етикетирането на алергенните аромати в детските играчки (текст от значение за ЕИП)

text:
                  15.12.2020

                  BG

                  Официален вестник на Европейския съюз

                  L 423/53

         ДИРЕКТИВА (ЕС) 2020/2088 НА КОМИСИЯТА
         от 11 декември 2020 година
         за изменение на приложение II към Директива 2009/48/ЕО на Европейския парламент и на Съвета по отношение на етикетирането на алергенните аромати в детските играчки
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2009/48/ЕО на Европейския парламент и на Съвета от 18 юни 2009 г. относно безопасността на детските играчки (1), и по-специално член 46, параграф 1, първа алинея, буква б) от нея,
         като има предвид, че:

                     (1)

                     С Директива 2009/48/ЕО се установява общо задължение за обозначаване имената на 11 алергенни аромата върху играчката, върху прикрепен етикет, върху опаковката или в придружаваща листовка, ако се добавя към играчката, ако концентрацията на тези аромати надвишава 100 mg/kg в играчката или в нейните съставни части. Тези алергенни аромати са изброени в таблицата в третия параграф на точка 11 в част III от приложение II към посочената директива.

                     (2)

                     Научният комитет по безопасност на потребителите (НКБП), който подпомага Комисията като независим орган за оценка на риска в областта на козметичните продукти, отбелязва в становището си от 26 и 27 юни 2012 г. (2), че контактната алергия към аромати е общ, значим и чест проблем в Европа и че излагането на действието на ароматни вещества се получава от употребата на други потребителски продукти, като например играчки. НКБП отбелязва също така, че през последните години се налага тенденцията за добавяне на ароматизиращи химикали към много видове потребителски продукти, като детски играчки, които могат да допринесат значително за излагането на потребителите на аромати по дермален път. НКБП добавя, че потребителят е изложен на ароматни вещества от различни козметични продукти, други потребителски продукти, лекарствени продукти, както и при упражняването на някои професии и че по отношение на контактната алергия е важно съвкупното излагане, тъй като от решаващо значение е не източникът на излагане, а кумулативната доза на единица площ. В таблица 13—1 в становището са изброени редица установени контактни алергени при хората.

                     (3)

                     Изследване на алергенните вещества в продуктите за деца, проведено от Агенцията за защита на околната среда в Дания (3), показва наличието на алергенни аромати в детските играчки, а именно в пластилини, слайм, кукла, плюшено мече и гумени ленти.

                     (4)

                     Експертната група по въпросите на безопасността на детските играчки съветва Комисията при изготвянето на законодателни предложения и политически инициативи в областта на безопасността на детските играчки. Задачата на нейната подгрупа по химикалите в детските играчки (подгрупа „Химикали“) е да предоставя съвети по отношение на химическите вещества, които могат да бъдат използвани в детските играчки.

                     (5)

                     На заседанието си от 13 септември 2019 г. (4) експертната група по въпросите на безопасността на детските играчки припомни, че алергенното вещество — независимо дали е налично в козметичните продукти или в детските играчки, винаги е алергенно. Така нареченото „характерно свойство“ на веществото не зависи от употребата на веществото, поради което то винаги е налично, независимо от това дали алергенното вещество се използва в козметични продукти или в играчки. Вследствие на това експертната група счете, че алергенно вещество, което представлява риск в козметичните продукти, може да представлява риск и в детските играчки. Поради това тя подчерта, че е важно при регулирането на алергенните аромати в детските играчки да се вземат под внимание становищата на НКБП и на предшествалите го комитети по отношение на алергенните аромати в козметичните продукти.

                     (6)

                     На заседанието на подгрупата по химикалите от 3 май 2018 г. (5). мнозинството от нейните членове заключиха, че установените контактни алергени при хората, които са изброени в таблица 13—1 от становището на НКБП от 26 и 27 юни 2012 г., следва да бъдат добавени към списъка с алергенни аромати, които трябва да бъдат обозначени върху играчката, върху прикрепен етикет, върху опаковката или в придружаваща листовка, който се съдържа в таблицата в третия параграф на точка 11 в част III от приложение II към Директива 2009/48/ЕО.

                     (7)

                     На 13 септември 2019 г. експертната група по въпросите на безопасността на детските играчки потвърди заключенията на подгрупата по химикалите.

                     (8)

                     На заседанието си от 13 септември 2019 г. експертната група по въпросите на безопасността на детските играчки отбеляза, че вписване 4 в таблицата в третия параграф на точка 11 в част III от приложение II към Директива 2009/48/ЕО, отнасящо се за цитронелол, CAS номер 106-22-9, обхваща само сместа от двете енантиомерни форми на цитронелол. Според експертната група обаче изискванията за етикетиране следва да обхващат и двете отделни енантиомерни форми, изброени като CAS номер 1117-61-9 и CAS номер 7540-51-4 в таблица 13—1 от становището на НКБП от 26 и 27 юни 2012 г.

                     (9)

                     Предвид становището на НКБП от 26 и 27 юни 2012 г. и препоръката на експертната група по въпросите на безопасността на детските играчки от 13 септември 2019 г. изискванията за етикетиране следва да се прилагат за алергенните аромати, изброени в таблици 13—1 от становището на НКБП от 26 и 27 юни 2012 г., когато присъстват в детските играчки. Поради това ароматите, за които все още не се прилагат изискванията за забрана или етикетиране, установени в Директива 2009/48/ЕО, следва да бъдат включени в таблицата в третия параграф на точка 11 в част III от приложение II към посочената директива.

                     (10)

                     Поради това Директива 2009/48/ЕО следва да бъде съответно изменена.

                     (11)

                     Мерките, предвидени в настоящата директива, са в съответствие със становището на комитета, създаден по член 47, параграф 1 от Директива 2009/48/ЕО,

               ПРИЕ НАСТОЯЩАТА ДИРЕКТИВА:

            Член 1
            Приложение II към Директива 2009/48/ЕО се изменя в съответствие с приложението към настоящата директива.

            Член 2

               1.   Държавите членки приемат и публикуват не по-късно от 4 юли 2022 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
               Те прилагат тези разпоредби считано от 5 юли 2022 г.
               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.

               2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

            Член 3
            Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

            Член 4
            Адресати на настоящата директива са държавите членки.

            Съставено в Брюксел на 11 декември 2020 година.

                  За Комисията

                  Председател

               Ursula VON DER LEYEN

            (1)  ОВ L 170, 30.6.2009 г., стр. 1.

            (2)  Становище на НКБП относно алергенните аромати в козметичните продукти, 26—27 юни 2012 г. (SCCS/1459/11)http://ec.europa.eu/health/scientific_committees/consumer_safety/docs/sccs_o_102.pdf

            (3)  Министерство на околната среда и храните на Дания - Агенция за защита на околната среда Проучване на алергенните вещества в продуктите, предназначени за деца — играчки и козметични продукти. Проучване на химическите вещества в потребителските продукти № 148, 2016 г.
         https://www2.mst.dk/Udgiv/publications/2016/08/978-87-93529-00-7.pdf

            (4)  Протокол от заседанието от 13 септември 2019 г. на експертната група по въпросите на безопасността на играчкитеhttps://ec.europa.eu/transparency/regexpert/index.cfm?do=groupDetail.groupMeeting&meetingId=17996

            (5)  Протокол от заседанието от 3 май 2018 г. на подгрупата по химикалите към експертната група по безопасността на играчкитеhttps://ec.europa.eu/transparency/regexpert/index.cfm?do=groupDetail.groupMeetingDoc&docid=19025.

            ПРИЛОЖЕНИЕ
            Таблицата в третия параграф на точка 11 в част III от приложение II се изменя, както следва:

                        (1)

                        вписване 4 се заменя със следното:

                                    №

                                    Име на алергенния аромат

                                    CAS номер

                                    „(4)

                                    Цитронелол

                                    106-22-9; 1117-61-9; 7540-51-4“

                        (2)

                        добавят се следните вписвания:

                                    №

                                    Име на алергенния аромат

                                    CAS номер

                                    „(12)

                                    Ацетилкедрен

                                    32388-55-9

                                    (13)

                                    Амилов салицилат

                                    2050-08-0

                                    (14)

                                    транс-Анетол

                                    4180-23-8

                                    (15)

                                    Бензалдехид

                                    100-52-7

                                    (16)

                                    Камфор

                                    76-22-2; 464-49-3

                                    (17)

                                    Карвон

                                    99-49-0; 6485-40-1; 2244-16-8

                                    (18)

                                    бета-Кариофилен (окислен)

                                    87-44-5

                                    (19)

                                    Rose ketone-4 (Дамасценон)

                                    23696-85-7

                                    (20)

                                    алфа-Дамаскон (TMCHB)

                                    43052-87-5; 23726-94-5

                                    (21)

                                    цис-бета-Дамаскон

                                    23726-92-3

                                    (22)

                                    делта-Дамаскон

                                    57378-68-4

                                    (23)

                                    Карбинилов диметилбеззнилов ацетат (DMBCA)

                                    151-05-3

                                    (24)

                                    Хексадеканолактон

                                    109-29-5

                                    (25)

                                    Хексаметилинданoпиран

                                    1222-05-5

                                    (26)

                                    (DL) -лимонен

                                    138-86-3

                                    (27)

                                    Линалилов ацетат

                                    115-95-7

                                    (28)

                                    Ментол

                                    1490-04-6; 89-78-1; 2216-51-5

                                    (29)

                                    Метилов салицилат

                                    119-36-8

                                    (30)

                                    3-Метил-5-(2,2,3-триметил-3-циклопентен-1-ил)пент-4-ен-2-ол

                                    67801-20-1

                                    (31)

                                    алфа-Пинен

                                    80-56-8

                                    (32)

                                    бета-Пинен

                                    127-91-3

                                    (33)

                                    Пропилиденфталид

                                    17369-59-4

                                    (34)

                                    Салицилалдехид

                                    90-02-8

                                    (35)

                                    алфа-Санталол

                                    115-71-9

                                    (36)

                                    бета-Санталол

                                    77-42-9

                                    (37)

                                    Склареол

                                    515-03-7

                                    (38)

                                    алфа-Терпинеол

                                    10482-56-1; 98-55-5

                                    (39)

                                    Терпинеол (смес от изомери)

                                    8000-41-7

                                    (40)

                                    Терпинолен

                                    586-62-9

                                    (41)

                                    Тетраметил ацетилоктахидро нафталени

                                    54464-57-2; 54464-59-4; 68155-66-8; 68155-67-9

                                    (42)

                                    Триметил бензенпропанол (Мajantol)

                                    103694-68-4

                                    (43)

                                    Ванилин

                                    121-33-5

                                    (44)

                                    Cananga odorata и масло от иланг-иланг

                                    83863-30-3; 8006-81-3

                                    (45)

                                    Масло от кора от Cedrus atlantica

                                    92201-55-3; 8000-27-9

                                    (46)

                                    Масло от листа на Cinnamomum cassia

                                    8007-80-5

                                    (47)

                                    Масло от кора на Cinnamomum zeylanicum

                                    84649-98-9

                                    (48)

                                    Масло от цветовете на Сitrus aurantium amara

                                    8016-38-4

                                    (49)

                                    Масло от кори на Сitrus aurantium amara

                                    72968-50-4

                                    (50)

                                    Базово масло от кори на Citrus bergamia

                                    89957-91-5

                                    (51)

                                    Базово масло от кори на Citrus limonum

                                    84929-31-7

                                    (52)

                                    Базово масло от кори на Citrus sinensis (синоним на: Aurantium dulcis)

                                    97766-30-8; 8028-48-6

                                    (53)

                                    Масла от Cymbopogon citratus/schoenlanthus

                                    89998-14-1; 8007-02-01; 89998-16-3

                                    (54)

                                    Масло от листа на Eucalyptus spp.

                                    92502-70-0; 8000-48-4

                                    (55)

                                    Масло от листа/цвета на Eugenia caryophyllus

                                    8000-34-8

                                    (56)

                                    Jasminum grandiflorum/officinale

                                    84776-64-7; 90045-94-6; 8022-96-6

                                    (57)

                                    Juniperus virginiana

                                    8000-27-9; 85085-41-2

                                    (58)

                                    Плодово масло от Laurus nobilis

                                    8007-48-5

                                    (59)

                                    Масло от листа Laurus nobilis

                                    8002-41-3

                                    (60)

                                    Масло от семена на Laurus nobilis

                                    84603-73-6

                                    (61)

                                    Lavandula hybrida

                                    91722-69-9

                                    (62)

                                    Lavandula officinalis

                                    84776-65-8

                                    (63)

                                    Mentha piperita

                                    8006-90-4; 84082-70-2

                                    (64)

                                    Mentha spicata

                                    84696-51-5

                                    (65)

                                    Narcissus spp.

                                    Други, включително 90064-25-8

                                    (66)

                                    Pelargonium graveolens

                                    90082-51-2; 8000-46-2

                                    (67)

                                    Pinus mugo

                                    90082-72-7

                                    (68)

                                    Pinus pumila

                                    97676-05-6

                                    (69)

                                    Pogostemon cablin

                                    8014-09-3; 84238-39-1

                                    (70)

                                    Розово масло (Rosa spp.)

                                    Други, включително 8007-01-0, 93334-48-6, 84696-47-9, 84604-12-6, 90106-38-0, 84604-13-7, 92347-25-6

                                    (71)

                                    Santalum album

                                    84787-70-2; 8006-87-9

                                    (72)

                                    Терпентиново масло

                                    8006-64-2; 9005-90-7; 8052-14-0“


title: Директива (ЕС) 2020/2089 на Комисията от 11 декември 2020 година за изменение на приложение II към Директива 2009/48/ЕО на Европейския парламент и на Съвета по отношение на забраната за алергенни аромати в детските играчки (текст от значение за ЕИП)

text:
                  15.12.2020

                  BG

                  Официален вестник на Европейския съюз

                  L 423/58

         ДИРЕКТИВА (ЕС) 2020/2089 НА КОМИСИЯТА
         от 11 декември 2020 година
         за изменение на приложение II към Директива 2009/48/ЕО на Европейския парламент и на Съвета по отношение на забраната за алергенни аромати в детските играчки
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2009/48/ЕО на Европейския парламент и на Съвета от 18 юни 2009 г. относно безопасността на детските играчки (1), и по-специално член 46, параграф 1, първа алинея, буква б) от нея,
         като има предвид, че:

                     (1)

                     В Директива 2009/48/ЕО е установена обща забрана за 55 алергенни аромата в детските играчки, изброени в таблицата в първия параграф на точка 11 в част III от приложение II към посочената директива, с цел да се защитят децата от алергии, които тези аромати могат да причинят, когато се използват в детските играчки.

                     (2)

                     Научният комитет по безопасност на потребителите (НКБП), който подпомага Комисията като независим орган за оценка на риска в областта на козметичните продукти, отбелязва в становището си от 26 и 27 юни 2012 г. (2), че контактната алергия към аромати е общ, значим и чест проблем в Европа и че излагането на ароматни вещества се получава от употребата на други потребителски продукти, като например играчки. НКБП отбелязва също така, че през последните години се налага тенденцията за добавяне на ароматизиращи химикали към много видове потребителски продукти, като детски играчки, което може да допринесе значително за излагането на потребителите на аромати по дермален път. НКБП добавя, че потребителят е изложен на ароматни вещества от различни козметични продукти, други потребителски продукти, лекарствени продукти, както и при упражняването на някои професии и че по отношение на контактната алергия е важно съвкупното излагане, тъй като от решаващо значение е не източникът на излагане, а кумулативната доза на единица площ.

                     (3)

                     Изследване на алергенните вещества в продуктите за деца, проведено от Агенцията за защита на околната среда в Дания (3), показва наличието на алергенни аромати в детските играчки, по-специално в пластилини, слайм, кукла, плюшено мече и ластици.

                     (4)

                     Експертната група по въпросите на безопасността на детските играчки консултира Комисията при изготвянето на законодателни предложения и политически инициативи в областта на безопасността на детските играчки. Задачата на нейната подгрупа по химикалите в детските играчки (подгрупа „Химикали“) е да предоставя съвети по отношение на химичните вещества, които могат да бъдат използвани в детските играчки.

                     (5)

                     На заседанието си от 13 септември 2019 г. (4) експертната група по безопасността на детските играчки припомни, че алергенното вещество — независимо дали е налично в козметичните продукти или в детските играчки, винаги е алергенно. Така нареченото „характерно свойство“ на веществото не зависи от употребата на веществото, поради което то винаги е налично, независимо от това дали алергенното вещество се използва в козметични продукти или в играчки. Вследствие на това експертната група счете, че алергенно вещество, което представлява риск в козметичните продукти, може да представлява риск и в детските играчки. Поради това тя подчерта, че е важно при регулирането на алергенните аромати в детските играчки да се вземат под внимание становищата на НКБП и на предшествалите го комитети по отношение на алергенните аромати в козметичните продукти.

                     (6)

                     Съгласно Директива 2009/48/ЕО Комисията има право да забранява използването или да изисква етикетиране на алергенните аромати в детските играчки. За разлика от Регламент (ЕО) № 1223/2009 на Европейския парламент и на Съвета (5), който регулира козметичните продукти, директивата не предвижда правомощия за Комисията да определя максимални граници за алергенните аромати.

                     (7)

                     В становището си от 26 и 27 юни 2012 г. НКБП стигна до заключението, че козметичните продукти, съдържащи атранол или хлороатранол, не са безопасни. Така НКБП потвърди становището на Научния комитет по потребителските продукти (НКПП) от 7 декември 2004 г. (6), че атранол и хлороатранол не следва да се използват в потребителските продукти. Поради това на заседанието си от 3 май 2018 г. (7). подгрупата по химикалите препоръча да се забрани употребата на атранол и хлороатранол в детските играчки, като бъдат включени в таблицата в първия параграф на точка 11 в част III от приложение II към Директива 2009/48/ЕО.

                     (8)

                     В становището си от декември 1999 г. (8). Научният комитет по козметичните продукти и нехранителните продукти, предназначени за потребителите (SCCNFP), който беше предшественик на НКБП, включи метиловия хептинкарбонат към ароматните химикали, които по-рядко се посочват като контактни алергени. Въз основа на това становище метиловият хептинкарбонат беше добавен към алергенните аромати, които трябва да бъдат изброени върху играчката, върху прикрепен етикет, върху опаковката или в придружаваща листовка, в съответствие с третия параграф на точка 11 от част III в приложение II към Директива 2009/48/ЕО. В становището си от 25 септември 2001 г. (9). SCCNFP препоръча нивото на метилов хептинкарбонат в готовите козметични продукти да не надвишава 0,01 %.

                     (9)

                     Като се има предвид гореизложеното, и по-специално становището на НКБП, в което се заключава, че козметичните продукти, съдържащи атранол или хлороатранол, не са безопасни, както и становището на НКПП, че атранoрл и хлороатранoл не следва да присъстват в продуктите за потребление, и становището на SCCNFP, според което метиловият хептинкарбонат не трябва да надвишава 0,01 % в козметичните продукти, на заседанието си на 13 септември 2019 г. експертната група по безопасност на детските играчки препоръча да се забрани употребата на атранол, хлороатранол и метилов хептинкарбонат в детските играчки.

                     (10)

                     Предвид становищата на НКБП, НКПП и на SCCNFP, както и на препоръката на експертната група по безопасността на детските играчки използването на атранол, хлороатранол и метилов хептинкарбонат в детските играчки следва да бъде забранено.

                     (11)

                     Поради това Директива 2009/48/ЕО следва да бъде съответно изменена.

                     (12)

                     Мерките, предвидени в настоящата директива, са в съответствие със становището на комитета, създаден съгласно член 47, параграф 1 от Директива 2009/48/ЕО,

               ПРИЕ НАСТОЯЩАТА ДИРЕКТИВА:

            Член 1
            Приложение II към Директива 2009/48/ЕО се изменя в съответствие с приложението към настоящата директива.

            Член 2

               1.   Държавите членки приемат и публикуват не по-късно от 4 юли 2022 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
               Те прилагат тези разпоредби считано от 5 юли 2022 г.
               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.

               2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

            Член 3
            Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

            Член 4
            Адресати на настоящата директива са държавите членки.

            Съставено в Брюксел на 11 декември 2020 година.

                  За Комисията

                  Председател

               Ursula VON DER LEYEN

            (1)  ОВ L 170, 30.6.2009 г., стр. 1.

            (2)  Становище на НКБП относно алергенните аромати в козметичните продукти, 26—27 юни 2012 г. (SCCS/1459/11) http://ec.europa.eu/health/scientific_committees/consumer_safety/docs/sccs_o_102.pdf

            (3)  Министерство на околната среда и храните на Дания - Агенция за защита на околната среда Изследване на алергенните вещества в продуктите, предназначени за деца — играчки и козметични продукти. Изследване на химичните вещества в потребителските продукти № 148, 2016 г.
         https://www2.mst.dk/Udgiv/publications/2016/08/978-87-93529-00-7.pdf

            (4)  Протокол от заседанието от 13 септември 2019 г. на експертната група по безопасността на играчките
         https://ec.europa.eu/transparency/regexpert/index.cfm?do=groupDetail.groupMeeting&meetingId=17996

            (5)  Регламент (ЕО) № 1223/2009 на Европейския парламент и на Съвета от 30 ноември 2009 г. относно козметичните продукти (ОВ L 342, 22.12.2009 г., стр. 59).

            (6)  Заключение на НКПП относно атранол и хлороатранол, налични в естествени екстракти (напр. екстракт от дъб и дървесен мъх), 7 декември 2004 г. (SCCP/00847/04).
         https://ec.europa.eu/health/ph_risk/committees/04_sccp/docs/sccp_o_006.pdf

            (7)  Протокол от заседанието от 3 май 2018 г. на подгрупата по химикалите към експертната група по безопасността на играчките
         https://ec.europa.eu/transparency/regexpert/index.cfm?do=groupDetail.groupMeetingDoc&docid=19025

            (8)  Становище относно алергията към аромати при потребителите - преглед на проблема (Fragrance Allergy in Consumers — A review of the problem). Анализ на необходимостта от подходяща информация за потребителите и идентифициране на алергените за потребителите, 8 декември 1999 г. (SCCNFP/0017/98 Final), таблица 6б, стр. 23.
         https://ec.europa.eu/health/ph_risk/committees/sccp/documents/out98_en.pdf

            (9)  Становище относно Първоначален списък на парфюмиращите материали, които могат да съставляват част от козметичните продукти единствено ако отговарят на определените ограничения и условия, 25 септември 2001 г. (SCCNFP/0392/00 final), стр. 8
         https://ec.europa.eu/health/ph_risk/committees/sccp/documents/out150_en.pdf

            ПРИЛОЖЕНИЕ
            Точка 11 в част III от приложение II се изменя, както следва:

                        (1)

                        в първия параграф от таблицата се добавят следните вписвания:

                                    №

                                    Име на алергенния аромат

                                    CAS номер

                                    „(56)

                                    Атранол (4-метил-2,6-дихидроксибензалдехид)

                                    526-37-4

                                    (57)

                                    Хлороатранол (4-метил-3-хлоро-2,6-дихидроксибензалдехид)

                                    57074-21-2

                                    (58)

                                    Метилов хептинкарбонат

                                    111-12-6“

                        (2)

                        в третия параграф от таблицата вписване 10 се заличава.


title: Директива за изпълнение (ЕС) 2021/415 на Комисията от 8 март 2021 година за изменение на директиви 66/401/ЕИО и 66/402/ЕИО на Съвета с оглед адаптирането на таксономичните групи и наименования на някои видове семена и плевели към развитието на научно-техническите познания (текст от значение за ЕИП)

text:
                  9.3.2021

                  BG

                  Официален вестник на Европейския съюз

                  L 81/65

         ДИРЕКТИВА ЗА ИЗПЪЛНЕНИЕ (ЕС) 2021/415 НА КОМИСИЯТА
         от 8 март 2021 година
         за изменение на директиви 66/401/ЕИО и 66/402/ЕИО на Съвета с оглед адаптирането на таксономичните групи и наименования на някои видове семена и плевели към развитието на научно-техническите познания
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 66/401/ЕИО на Съвета от 14 юни 1966 г. относно търговията със семена от фуражни култури (1), и по-специално член 2, параграф 1, част А, буква а) и член 21а от нея,
         като взе предвид Директива 66/402/ЕИО на Съвета от 14 юни 1966 г. относно търговията със семена от зърнени култури (2), и по-специално член 2, параграф 1, част А и член 21а от нея,
         като има предвид, че:

                     (1)

                     Като следствие от развитието на научните познания ботаническите наименования на твърдолистната власатка и на пълзящия пирей, както и ботаническите наименования на пшеницата, твърдата пшеница, спелтата, соргото и суданката бяха преразгледани в съответствие с правилата на Международния кодекс за номенклатурата на водорасли, гъби и растения.

                     (2)

                     Ботаническото наименование на твърдолистната власатка беше преразгледано, тъй като наименованието Festuca trachyphylla (Hack.) Hack. е било валидно публикувано по-рано от наименованието Festuca trachyphylla (Hack.) Krajina. Elytrigia repens като ботаническо наименование на пълзящия пирей не е било валидно публикувано. Вместо него като валидно ботаническо наименование на този вид е определено Elymus repens.

                     (3)

                     Чрез геномни и филогенетични подходи към таксономията на видовете от рода Triticum беше потвърдено, че твърдата пшеница и спелтата, досега считани за самостоятелни видове, са подвидове на друг вид. Поради това предишното ботаническо наименование на твърдата пшеница, Triticum durum Desf., беше преразглeдано, като новото наименование е Triticum turgidum L. subsp. durum (Desf.) van Slageren. Ботаническото наименование на спелтата, Triticum spelta L., беше преразгледано и сега е Triticum aestivum L. subsp. spelta (L.) Thell. Като следствие от това, че спелтата стана подвид на пшеницата, растителната съвкупност, досега наричана Triticum aestivum L., беше пременувана на Triticum aestivum L. subsp. aestivum в съответствие с правилата на Международния кодекс за номенклатурата на водорасли, гъби и растения.

                     (4)

                     Предишното ботаническо наименование на суданката, Sorghum sudanense (Piper) Stapf, не е било валидно публикувано, поради което като валидно ботаническо наименование на тази растителна съвкупност в съответствие с правилата на Международния кодекс за номенклатурата на водорасли, гъби и растения беше определено Sorghum bicolor (L.) Moench subsp. drummondii (Steud.) de Wet ex Davidse. Като следствие от това, че суданката вече има таксономичен ранг на подвид на соргото, ботаническото наименование на соргото, Sorghum bicolor (L.) Moench, беше преразгледано в съответствие с правилата на Международния кодекс за номенклатурата на водорасли, гъби и растения и вече е Sorghum bicolor (L.) Moench subsp. bicolor.

                     (5)

                     Поради това директиви 66/401/ЕИО и 66/402/ЕИО следва да бъдат изменени, за да бъдат отразени тези промени.

                     (6)

                     Мерките, предвидени в настоящата директива, са в съответствие със становището на Постоянния комитет по растенията, животните, храните и фуражите,

               ПРИЕ НАСТОЯЩАТА ДИРЕКТИВА:

            Член 1
            Изменения на Директива 66/401/ЕИО
            Директива 66/401/ЕИО се изменя, както следва:

                        (1)

                        в член 2, параграф 1, част А, буква а), шестнадесетото определение се заменя със следното:

                                    „Festuca trachyphylla (Hack.) Hack.

                                    Твърдолистна власатка“

                        (2)

                        приложение II се изменя съгласно част А от приложението към настоящата директива.

            Член 2
            Изменения на Директива 66/402/ЕИО
            Директива 66/402/ЕИО се изменя, както следва:

                        (1)

                        член 2, параграф 1, част А се изменя, както следва:

                                    а)

                                    осмото определение се заменя със следното:

                                                „Sorghum bicolor (L.) Moench subsp. bicolor

                                                сорго“

                                    б)

                                    деветото определение се заменя със следното:

                                                „Sorghum bicolor (L.) Moench subsp. drummondii (Steud.) de Wet ex Davidse

                                                суданка“

                                    в)

                                    единадесетото определение се заменя със следното:

                                                „Triticum aestivum L. subsp. aestivum

                                                пшеница“

                                    г)

                                    дванадесетото определение се заменя със следното:

                                                „Triticum turgidum L. subsp. durum (Desf.) van Slageren

                                                твърда пшеница“

                                    д)

                                    тринадесетото определение се заменя със следното:

                                                „Triticum aestivum L. subsp. spelta (L.) Thell.

                                                спелта“

                                    е)

                                    петнадесетото определение се заменя със следното:

                                                „Sorghum bicolor (L.) Moench subsp. bicolor x Sorghum bicolor (L.) Moench subsp. drummondii (Steud.) de Wet ex Davidse

                                                хибриди, които са резултат от кръстосването на Sorghum bicolor (L.) Moench subsp. bicolor и Sorghum bicolor (L.) Moench subsp. drummondii (Steud.) de Wet ex Davidse“

                        (2)

                        Приложения I, II и III се изменят в съответствие с част Б от приложението към настоящата директива.

            Член 3
            Транспониране

               1.   Държавите членки приемат и публикуват не по-късно от 31 януари 2022 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
               Те прилагат тези разпоредби от 1 февруари 2022 г.
               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.

               2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

            Член 4
            Влизане в сила
            Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

            Член 5
            Адресати
            Адресати на настоящата директива са държавите членки.

            Съставено в Брюксел на 8 март 2021 година.

                  За Комисията

                  Председател

               Ursula VON DER LEYEN

            (1)  ОВ 125, 11.7.1966 г., стр. 2298.

            (2)  ОВ 125, 11.7.1966 г., стр. 2309.

            ПРИЛОЖЕНИЕ

               Част А — Изменения на приложение II към Директива 66/401/ЕИО

            Заглавието на колона 7 в таблицата в точка I.2, буква А) от приложение II и заглавието на колона 5 в таблицата в точка II.2, буква А) от приложение II се заменят със следното:

               „Elymus repens“

               Част Б — Изменения на приложения I, II и III към Директива 66/402/ЕИО

                        1)

                        Приложение I се изменя, както следва:

                                    а)

                                    в точка 2 бележка под линия (*) към таблицата се заменя със следното:

                                                „(*)

                                                В зони, в които присъствието на S. halepense или S. bicolor subsp. Drummondii създава особен проблем заради кръстосаното опрашване, се прилага следното:

                                                            а)

                                                            културите за производство на базови семена от Sorghum bicolor subsp. bicolor или неговите хибриди трябва да бъдат изолирани на не по-малко от 800 m от всеки източник на такъв замърсяващ цветен прашец;

                                                            б)

                                                            културите за производство на сертифицирани семена от Sorghum bicolor subsp. bicolor или неговите хибриди трябва да бъдат изолирани на не по-малко от 400 m от всеки източник на такъв замърсяващ цветен прашец.“;

                                    б)

                                    точка 5 се заменя със следното:

                                                „5.

                                                Култури, от които се получават сертифицирани семена от хибриди на Avena nuda, Avena sativa, Avena strigosa, Oryza sativa, Triticum aestivum subsp. aestivum, Triticum turgidum subsp. durum, Triticum aestivum subsp. spelta и самоопрашващи се xTriticosecale и култури, от които се получават сертифицирани семена от хибриди на Hordeum vulgare чрез метод, различен от цитоплазмена мъжка стерилност (ЦМС)

                                                            а)

                                                            По отношение на разстоянието до най-близките източници на цветен прашец, способни да предизвикат нежелано чуждо опрашване, културите трябва да отговарят на следните стандарти:

                                                                        —

                                                                        минималното разстояние от женския компонент по отношение на всеки друг сорт от същия вид, с изключение на културата с мъжкия компонент, е 25 m,

                                                                        —

                                                                        това разстояние може да не се вземе под внимание, ако съществува достатъчна защита срещу всякакво нежелано чуждо опрашване.

                                                            б)

                                                            Културата трябва да притежава достатъчна идентичност и чистота по отношение на характеристиките на компонентите си.
                                                            Когато семената са произведени посредством химически хибридизиращ агент, културата трябва да отговаря на следните други стандарти или условия:

                                                                        i)

                                                                        минималната сортова чистота на всеки компонент е следната:

                                                                                —

                                                                                Avena nuda, Avena sativa, Avena strigosa, Hordeum vulgare, Oryza sativa, Triticum aestivum subsp. aestivum, Triticum turgidum subsp. durum и Triticum aestivum subsp. spelta: 99,7 %,

                                                                                —

                                                                                самоопрашващи се xTriticosecale: 99,0 %;

                                                                        ii)

                                                                        минималната хибридност трябва да бъде 95 %. Степента на хибридност се измерва в съответствие с действащите международни методи, в случай че такива методи съществуват. Когато хибридността е определена по време на изпитването на семената, предшестващо сертификацията, не е необходимо да се определя степента на хибридност по време на полските инспекции.“;

                                    в)

                                    в точка 7, част Б, буква а) се заменя със следното:

                                                „а)

                                                за Avena nuda, Avena sativa, Avena strigosa, Hordeum vulgare, Oryza sativa, Phalaris canariensis, xTriticosecale, Triticum aestivum subsp. aestivum, Triticum turgidum subsp. durum, Triticum aestivum subsp. spelta, Secale cereale: една;“

                        2)

                        Приложение II се изменя, както следва:

                                    а)

                                    точка 1 се изменя, както следва:

                                                i)

                                                буква А) се заменя със следното:

                                                            „А.

                                                                  Avena nuda, Avena sativa, Avena strigosa, Hordeum vulgare, Oryza sativa, Triticum aestivum subsp. aestivum, Triticum turgidum subsp. durum, Triticum aestivum subsp. spelta, различни от съответните им хибриди:

                                                                        Категория

                                                                        Минимална чистота на сорта
                                                                        (%)

                                                                        Базови семена

                                                                        99,9

                                                                        Сертифицирани семена, първо размножение

                                                                        99,7

                                                                        Сертифицирани семена, второ размножение

                                                                        99,0

                                                                  Минималната чистота на сорта се изследва основно при полски инспекции, провеждани в съответствие с условията, формулирани в приложение I.“;

                                                ii)

                                                буква В) се заменя със следното:

                                                            „В.

                                                               Хибриди наAvena nuda, Avena sativa, Avena strigosa, Hordeum vulgare, Oryza sativa, Triticum aestivum subsp. aestivum, Triticum turgidum subsp. durum, Triticum aestivum subsp. spelta и самоопрашващи се xTriticosecale

                                                            Минималната чистота на сорта на семената от категорията „сертифицирани семена“ е 90 %.
                                                            При Hordeum vulgare, получен чрез ЦМС, тя е 85 %. Примесите, различни от възстановителната линия (R-line), не трябва да надвишават 2 %.
                                                            Минималната сортова чистота се изследва в рамките на официални последващи контрола проверки, извършвани върху подходяща част от пробите.“;

                                    б)

                                    в таблицата в точка 2, част А, вписването в третия ред на колона 1 се заменя със следното:
                                    „Avena sativa, Avena strigosa, Hordeum vulgare, Triticum aestivum subsp. aestivum, Triticum turgidum subsp. durum, Triticum aestivum subsp. spelta:“;

                        3)

                        В приложение III таблицата се изменя, както следва:

                                    i)

                                    в третия ред на първата колона, вписването се заменя със следното:
                                    „Avena sativa, Avena strigosa, Hordeum vulgare, Triticum aestivum subsp. aestivum, Triticum turgidum subsp. durum, Triticum aestivum subsp. spelta, Secale cereale, xTriticosecale“;

                                    ii)

                                    в шестия ред на първата колона, вписването се заменя със следното:
                                    „Sorghum bicolor (L.) Moench subsp. bicolor“;

                                    iii)

                                    в седмия ред на първата колона, вписването се заменя със следното:
                                    „Sorghum bicolor (L.) Moench subsp. drummondii (Steud.) de Wet ex Davidse“;

                                    iv)

                                    в осмия ред на първата колона, вписването се заменя със следното:
                                    „Хибриди на Sorghum bicolor (L.) Moench subsp. bicolor x Sorghum bicolor (L.) Moench subsp. drummondii (Steud.) de Wet ex Davidse“.


title: Делегирана директива (ЕС) 2021/1716 на Комисията от 29 юни 2021 година за изменение на Директива 2014/47/ЕС на Европейския парламент и на Съвета по отношение на промените в определянето на категориите превозни средства, произтичащи от изменения в законодателството за одобряване на типа (текст от значение за ЕИП)

text:
                  27.9.2021

                  BG

                  Официален вестник на Европейския съюз

                  L 342/45

         ДЕЛЕГИРАНА ДИРЕКТИВА (ЕС) 2021/1716 НА КОМИСИЯТА
         от 29 юни 2021 година
         за изменение на Директива 2014/47/ЕС на Европейския парламент и на Съвета по отношение на промените в определянето на категориите превозни средства, произтичащи от изменения в законодателството за одобряване на типа
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2014/47/ЕС на Европейския парламент и на Съвета от 3 април 2014 г. относно крайпътната техническа проверка на изправността на търговски превозни средства, които се движат на територията на Съюза, и за отмяна на Директива 2000/30/ЕО (1), и по-специално член 21 от нея,
         като има предвид, че:

                     (1)

                     Директива 2014/47/ЕС се прилага за търговски превозни средства с максимална конструктивна скорост над 25 km/h от категориите, изброени в член 2, параграф 1 от посочената директива. Тези категории се определят чрез позоваване на директиви 2003/37/ЕО (2) и 2007/46/ЕО (3) на Европейския парламент и на Съвета.

                     (2)

                     Директиви 2003/37/ЕО и 2007/46/ЕО бяха отменени, съответно с Регламент (ЕС) № 167/2013 (4) и Регламент (ЕС) 2018/858 (5) на Европейския парламент и на Съвета.

                     (3)

                     Предвид промените в определянето на категориите превозни средства, които произтичат от отмяната на Директива 2003/37/ЕО с Регламент (ЕС) № 167/2013, категориите превозни средства, посочени в член 2, параграф 1 от Директива 2014/47/ЕС, както и точка 6 от приложение IV към посочената директива, следва да бъдат актуализирани.

                     (4)

                     Поради това Директива 2014/47/ЕС следва да бъде съответно изменена,

               ПРИЕ НАСТОЯЩАТА ДИРЕКТИВА:

            Член 1
            Директива 2014/47/ЕС се изменя, както следва:

                        1)

                        Член 2 се изменя, както следва:

                                    а)

                                    параграф 1 се изменя, както следва:

                                                i)

                                                уводната част се заменя със следното:

                                                   „1.   Настоящата директива се прилага за превозни средства с максимална конструктивна скорост над 25 km/h от следните категории, както е определено в Регламент (ЕС) № 167/2013 на Европейския парламент и на Съвета (*1), и в Регламент (ЕС) 2018/858 на Европейския парламент и на Съвета (*2):

                                                   (*1)  Регламент (ЕС) № 167/2013 на Европейския парламент и на Съвета от 5 февруари 2013 г. относно одобряването и надзора на пазара на земеделски и горски превозни средства (ОВ L 60, 2.3.2013 г., стр. 1)."

                                                   (*2)  Регламент (ЕС) 2018/858 на Европейския парламент и на Съвета от 30 май 2018 г. относно одобряването и надзора на пазара на моторни превозни средства и техните ремаркета, както и на системи, компоненти и отделни технически възли, предназначени за такива превозни средства, за изменение на регламенти (ЕО) № 715/2007 и (ЕО) № 595/2009 и за отмяна на Директива 2007/46/ЕО (ОВ L 151, 14.6.2018 г., стр. 1)“;"

                                                ii)

                                                буква г) се заменя със следното:

                                                            „г)

                                                            превозни средства от категории T1b, T2b, T3b, T4.1b, T4.2b и T4.3b, които се използват главно по пътища, отворени за обществено ползване за целите на търговски автомобилен превоз на товари, и чиято максимална конструктивна скорост надвишава 40 km/h.“;

                        2)

                        В приложение IV точка 6 се изменя, както следва:

                                    а)

                                    букви ж) и з) се заменят със следното:

                                                „ж)

                                                T1b;

                                                з)

                                                T2b;“

                                    б)

                                    добавят се следните букви от и) до м):

                                                „и)

                                                T3b

                                                й)

                                                T4.1b

                                                к)

                                                T4.2b

                                                л)

                                                T4.3b

                                                м)

                                                Друга категория превозни средства:
                                                (моля, посочете)“

            Член 2
            Транспониране

               1.   Държавите членки приемат и публикуват не по-късно от 27 септември 2022 г. необходимите законови, подзаконови и административни разпоредби, за да се съобразят с настоящата директива. Те незабавно съобщават на Комисията текста на тези разпоредби.
               Те прилагат мерките, необходими за спазване на член 1, считано от 27 септември 2022 г.
               Когато държавите членки приемат тези разпоредби, те съдържат позоваване на настоящата директива или се придружават от такова позоваване при официалното им публикуване. Условията и редът на позоваване се определят от държавите членки.

               2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

            Член 3
            Влизане в сила
            Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

            Член 4
            Адресати
            Адресати на настоящата директива са държавите членки.

            Съставено в Брюксел на 29 юни 2021 година.

                  За Комисията

                  Председател

               Ursula VON DER LEYEN

            (1)  OВ L 127, 29.4.2014 г., стp. 134.

            (2)  Директива 2003/37/ЕО на Европейския парламент и на Съвета от 26 май 2003 г. относно типовото одобрение на селскостопански или горски трактори, на техните ремаркета и на теглително-прикачно оборудване, заедно с техните системи, компоненти и отделни технически възли, и за отмяна на Директива 74/150/ЕИО (ОВ L 171, 9.7.2003 г., стр. 1).

            (3)  Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (ОВ L 263, 9.10.2007 г., стр. 1).

            (4)  Регламент (ЕС) № 167/2013 на Европейския парламент и на Съвета от 5 февруари 2013 г. относно одобряването и надзора на пазара на земеделски и горски превозни средства (ОВ L 60, 2.3.2013 г., стр. 1).

            (5)  Регламент (ЕС) 2018/858 на Европейския парламент и на Съвета от 30 май 2018 г. относно одобряването и надзора на пазара на моторни превозни средства и техните ремаркета, както и на системи, компоненти и отделни технически възли, предназначени за такива превозни средства, за изменение на регламенти (ЕО) № 715/2007 и (ЕО) № 595/2009 и за отмяна на Директива 2007/46/ЕО (ОВ L 151, 14.6.2018 г., стр. 1).